Nindža
<s>Ninđa, poznati još pod nazivom shinobi, bili su ratnici iz japanske povijesti specijalizirani za gerilsko ratovanje, špijunažu, izvođenje različitih diverzija, otmice te zaštitu važnih objekata i osoba.</s><s>Ninjutsu je naziv za umjetnost potajnog i način nevidljivosti.</s>

<s>Za više detalja pogledajte ninjutsu.</s>

<s>Etimologija</s>

<s>Ninja je naziv koji se sastoji od dva kanjia 忍者 (uz hiraganu i katakanu jedno od tri forme japanskog pisma).</s><s>Uobičajeni je bio naziv shinobi-no-mono (忍の者), kojim su se u tradicionalnom Japanu označavale osobe koje su trenirale i primjenjivale ninjutsu (忍術, ponekad pogrešno prevedenog kao ninjitsu).</s><s>Naziv shinobi povijesno seže sve do 8. stoljeća kad je Heguri Uji no Iratsume napisao pjesmu Ōtomu no Yakamochiu.</s><s>Kanji shinobi (忍) mogao bi se prevesti kao "potajno uzeti", a u širem smislu "kloniti se, izbjegavati", odatle i povezanost sa skrivanjem i nevidljivošću.</s><s>Kanji mono označava "osobu."</s>

<s>Riječ ninja postala je popularna nakon Drugog svjetskog rata.</s><s>Budući da se ninjutsu može prevesti kao "vještinu skrivanja" tako bi se izrazi ninja, shinobi-no-mono ili shinobi moglo prevesti kao "onaj koji je vješt u potajnom kretanju" ili "nevidljivi ljudi".</s>

<s>Drugi sinonimi koji bi se mogli koristiti su: oniwaban (お庭番 "onaj koji je u vrtu"), suppa, rappa, mitsumono, kusa (草 trava) i Iga-mono ("čovjek iz Ige").</s>

<s>Ninje - tajanstveni ratnici</s>

<s>Zahvaljujući stripovima, crtanima, filmovima, video i računalnim igrama, u suvremenom svijetu ninje se doživljavaju na sasvim drugačiji način od onoga što su oni bili u stvarnosti.</s>

<s>Oni su se mogli platiti da bi mogli donijeti pobjedu i vratiti harmoniju ubojstvom ili špijunažom.</s><s>Služenje ninđe je uvjetovalo veliku cijenu.</s><s>Bili su daleko iznad Samurai ratnika - tako što su samuraji morali da čuvaju prezime svoje porodice i da ga štite dok ninđa nije ima šta da štiti, ali ne samo tako nego su bili puno vještiji sa oružjima...</s>

<s>Njihova filozofija je bila da odaberu mračno, tiho i suptilno više nego odvažno, aktivno i nasilno</s>

<s>Mitovi i istina</s>

<s>To su bili ljudi posebno obučeni u nizu teških vještina.</s><s>Bili su uvježbani da umiju brzo trčati, ali ne samo prema naprijed već i bočno i unatrag.</s><s>Mogli su se penjati po bilo kojoj površini golim rukama ili uz pomoć kuka ili drugih pomagala, kao i održavati ravnotežu u nemogućim uvjetima te se brzo kretati u nemogućim uvjetima.</s><s>Mogli su plivati iznad vode i kretati se pod njom, skrivati se satima u močvari dišući pomoću trske.</s><s>Ninje su također bili stručnjaci u nizu borilačkih tehnika i umjeli su upotrebljavati sve vrste oružja, uključujući mnoga koja su oni sami izmislili i razvili.</s>

<s>Ninje su radili samo ono za što su bili plaćeni.</s><s>Ti savršeni strojevi za ubijanje za određenu svotu novca napravili bi sve bez grižnje savjesti, bez moralnih problema, ali i bez prava da odbiju bilo koji zadatak koji mu njegov pretpostavljeni zapovjedi.</s><s>Momci zamotani u crno stvarno nisu bili neki uzor morala - nije im bilo strano biti dvostruki špijuni, bilo zbog novca ili straha od kazne.</s>

<s>Podrijeklo ninja</s>

<s>Ninje su vjerovali da podrijetlo vuku od Tengua mitološkog gavrana-čovjeka koji je imao glavu, trup i krila gavrana, a noge i donji dio trupa čovjeka.</s><s>To nije ni bilo čudno s obzirom da je gavran poistovjećivan s "duhom smrti".</s><s>Vještina ninja zove se ninjutsu, a razvila se upravo od špijuniranja,  uhođenja i izviđanja.</s>

<s>Sve je počelo kad je jedan starokineski vojni strateg imenom Sun Wu između 3. i 5. stoljeća prije Krista napisao knjigu  "Sun Tzu" u kojoj su prvi put uhođenje i špijunaža spomenuti kao samostalna vještina.</s><s>Nekoliko stoljeća kasnije ta je vještina preko Okinave, gdje su Kinezi i Japanci međusobno trgovali, prenijeta na japanske otoke.</s>

<s>Još u 6. st. zabilježeno je da je princ-regent Shitoku koristio posebno obučene špijune i agente - preteče ninji.</s><s>Potom tu vještinu čuva i razvija poseban stalež - planinski kaluđeri ili yamabushiji, odmetnici od civilizacije i državnog poretka.</s><s>Znanje se tu usavršavalo daljnjih pet stoljeća i postalo dio obuke specijalnih vojnih jedinica klana Genji koji je vladao Japanom od 8. do 12. stoljeća.</s>

<s>Prva škola ninjutsua nastala je u okviru Hattori klana, a krajem 12. st.</s><s>Momochi klan konačno formira prvu organizaciju ninja.</s><s>Zlatno doba ninji bilo je od 14. do 18. stoljeća, a ti zakrabuljeni borci odigrali su veliku ulogu u oblikovanju tadašnjeg Japana.</s>

<s>Kako su se vremena mijenjala i civilizirala, smanjivala se i važnost ninji, pa su oni sve češće, umjesto špijunske službe postajali nečija garda ili zaštitnici pojedinih plemića.</s><s>Drugi su postajali razbojnici, što je sasvim bilo razumljivo ako se zna da su ninje i regrutirani od bivših kriminalaca i odbjeglih osuđenika.</s><s>U to su vrijeme u Japanu mnoge organizirane skupine kriminalaca bile u potpunosti sastavljene od bivših ninji.</s>

<s>Organizacija ninja</s>

<s>Na vrhu organizacije ninja bio je jedan čovjek, gospodar ninja i zapovjednik - jonin.</s><s>On je bio mješavina generala i manadžera - "nabavljao" je i birao zadatke, određivao novčane nagrade i slično.</s><s>Jonini su identitet i mjesto stanovanja držali u potpunoj tajnosti i nikad nisu stupali s ninjama u kontakt.</s>

<s>Chunini su bili ti koji su umjesto jonina kontaktirali ninje, bili su nešto poput časnika.</s><s>Oni najčešće nisu znali identitet svog jonina, koji je u potpusnoti raspolagao njihovim životom, imovinom i karijerom.</s>

<s>Pripadnik najnižeg sloja ninja, potpuno obespravljeni ratnik, zvao se genin.</s><s>Kako ni jonin ni chunin nisu išli u špijunske niti ubilačke misije upravo su genini ti koji su pronijeli slavu bratstva.</s>

<s>Žene ninje</s>

<s>U svijetu ninja, žene nisu samo odgajale djecu, tj. buduće ninje ili iščekivale svoje muževe.</s><s>Neke od njih i same su bile ninje.</s><s>Nazivale su se kunoichi, a u ubojitosti nisu zaostaljale za svojim muškim kolegama.</s><s>Bilo ih je puno manje, ali postojali su špijunski zadaci i naručena plaćena ubojstva gdje muškarac ne bi imao nikakvih izgleda - zavođenje je znalo biti učinkovitije od shurikena.</s>

<s>Ninje - obiteljski ljudi?</s>

<s>Tajnost je za ninju bila od vitalne važnosti - preživjeti još jedan zadatak, još jedan dan, još jednu opasnost.</s><s>Kandidati za ninje, a i njihovi učitelji, u strogoj su tajnosti držali ne samo elemente vještine i tijek obuke, već i lokacije naseobine te brojno stanje ninja i njihovih obitelji.</s>

<s>Možda zvuči čudno to da su ninje imali obitelji, ali tako je bilo i to iz praktičnih razloga.</s><s>Obitelji ninja formirale su se da bi obuka ninja, počevši još u dječjoj dobi, bila što učinkovitija.</s><s>Zajednice žena i djece bile su smještene u posebnim selima, udaljenim planinskim vrletima i nepristupačnim područjima.</s><s>U doba punog procvata ove profesije takva naselja znala su imati i preko pedeset obitelji ninja.</s><s>Djeca ninja mogla su izabrati samo jedan poziv - onaj ninje.</s><s>Ona su ubrzo po stupanju u redove ninja bila ubijena na jednom od mnogih rizičnih ili nemogućih zadataka.</s>

<s>Naselja nije bilo dopušteno napuštati nikad osim za vrijeme zadataka, a također je bilo zabranjeno i kontaktirati s bilo kime tko nije bio ninja.</s><s>S druge strane, nije baš da ih je netko posjećivao.</s><s>Naselja ninja bila su smatrana gotovo tužnim mjestima.</s><s>Tamo nitko nikada nije išao, osim ako nije želio da ga društvo potpuno odbaci.</s>

<s>Ninje nisu živjeli dugo, pogibali su na zadacima (koji su ponekad bili i posve neostvarivi), a u slučaju da su pokušali ostaviti bratstvo čekala ih je smrtna kazna.</s><s>Završiti tragično u životu ninja bila je neminovnost.</s>

<s>Ninja oružja</s>

<s>Ninje su u akciju sa sobom nosile desetke oružja.</s><s>Neka od njih su:</s>

<s>Ninjaken (ninjato) - kratka japanska sablja, razlikuje se od Katane po svojoj ravnoj izvedbi oštrice.</s><s>Povijesno nikada nije dokazano postojanje ninjakena već se smatra kako su ninje koristile Katanu kao i Samuraji, te da sablju uopće nisu nosili na leđima nego za pojasom.</s><s>Katana - duga japanska sablja koja je uobičajeno samurajsko oružje (zajedno sa Wakizashijem).</s><s>U današnjem Japanu, katana je i općeniti izraz za sve sablje.</s><s>Wakizashi - kratka japanska sablja, slična Katani, no izrazito kraće oštrice.</s><s>Shinobi Tanto - nož s drvenim koricama koje se mogu koristiti za obranu od drugih hladnih oružja.</s><s>Shinobi Zue - ili "štap ninja" kojih je bilo različitih duljina, a u sebi su mogli skrivati bodeže, uska koplja ili strijele za luk.</s><s>Tessen - metalna poluga.</s><s>Shuko - ili "tigrovi zubi" su šiljci koji su se pričvrščivali na rukavicu, a omogućavali su kretanje po stropovima ili zidovima, kao i penjanje na drveće ili okomite litice.</s><s>Također primjenjivo i kao oružje za borbu izbliza.</s><s>Ashiko - šiljci koji su se vezali na stopala za kretanje po svakoj vrsti terena.</s><s>Ostavljali su neobične tragove, nalik životinjskima ali koji su očigledno pripadali dvonogom biću zbog čega su ih neuki seljaci smatrali tragovima "demona".</s><s>Kusarigama - lanac s raznim dodacima kao što su metalne kugle, kocke ili oštrice.</s>

<s>Kusarifundo - metalni lanac s utezima na oba kraja za vitlanje, udaranje, davljenje, probijanje ili blokiranje.</s><s>Hankyu - mali luk sa strijelama.</s><s>Fukiya - puhaljka za male strelice otrovnog vrha.</s><s>Toami - mreža slična ribarskoj, koristi se za obranu od više napadača istodobno.</s><s>Shuriken - mali metalni krugovi ili zvijezdice oštrih rubova namijenjeni bacanju.</s><s>Kama - oružje nalik srpu s kratkom drškom.</s><s>Metsubushi - raznovrsna pomagala (dimne, pješčane ili svjetlosne bombe) koje se koriste za privremeno ili trajno oslijepljivanje protivnika, najčešće pri bijegu.</s>

<s>Ninje danas
Danas više nema ninja(osim mije) ili točnije oni više ne postoje u formi posebnog staleža plaćenika i ubojica.</s><s>Ninjutsu se međutim zadržao i kao borilačka vještina nastavio se razvijati.</s><s>U današnje vrijeme, daleko poslije velikih bitki i potreba za Ninja ratnicima, zasigurno postoji i mišljenje o upitnoj potrebi za takvim vještinama.</s><s>Vještina Ninjutsu-a je mnogo više od primanja i davanja udaraca ili rukovanja oružjima.</s><s>Mogla bi se prihvatiti kao sredstvo upoznavanja sebe i da dovedete svoje kvalitete i potencijale do neslučenih granica.</s>

<s>Literatura</s>

<s>Krešimir Mišak; "Ninje - tajanstveni ratnici", kratki članak
 Ninja: Their Secret Fighting Art - knjiga by Stephen K. Hayes
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 Moriyama, T. (1998).</s><s>"Weekend Adventures Outside of Tokyo," Shufunotomo Co.</s><s>Ltd., Tokyo Japan, .</s><s>Frederic, L. (2002).</s><s>"Japan Encyclopedia," Belknap Harvard,</s>

<s>Vanjske veze 
 Iga-ryu Ninja Museum</s>

<s>Historija Japana</s>

